**УТВЪРДИЛ:**

 **ДОКЛАД**

от комплексна проверка по прилагане на екологичното законодателство

**Обект:** „Лилия Милк“ ЕООД, с. Ракево, общ. Криводол

**Дата на извършване на проверката:** 09.06.2023 г.

**Място на извършване на проверката:**  ул. „Спортна“ № 2, с. Ракево, общ. Криводол, обл. Враца

**Проверени компоненти и фактори на околната среда:**

- Води;

- Отпадъци

**Основание за проверката:** В изпълнение на Заповед № 76/08.06.2023 г***.*** на Директора на РИОСВ - Враца, на основание чл. 154 от Закона за опазване на околната среда и Годишен план за контролната дейност на РИОСВ - Враца през 2023 г.

**Цели на проверката:**

Планов текущ контрол върху:

- Закон за водите;

- Закона за управление на отпадъците

**Проверени са следните основни производствени звена, участъци и документи:**

- Площадката и производствените цехове;

- Документи –договори и др.

***Води***

**Контрол по Закона за водите (Обн. ДВ. Бр. 67/27.07.1999 г.)**

Дружеството „Лилия Милк“ ЕООД е съсредоточено в производството на млечни продукти – кашкавал, сирене и извара.

За производствени и битови нужди обекта се водоснабдява от селищната водопроводна мрежа на база сключен договор с „ВиК“ ООД гр. Враца.

От дейността на млекопреработватващото предприятие се образуват производствени отпадъчни води от измиване на помещения и съоръжения, както и битово-фекални отпадъчни води от санитарни възли.

Отпадъчните води, посредством площадкова канализация се отвеждат в бетонови съоръжения. С цел ограничаване на миризмите, бетоновите ями са оградени с плоскости. При запълване на ямите, те се изтеглят и отвеждат за последващо третиране. Дейностите по изтегляне на отпадъчната вода се извършват от фирма „Фемили трейдинг“ ЕООД, гр. Криводол на база Договор за почистване и извозване на отпадни води. За извършване на тази дейност, фирма „Фемили Трейдинг“ ЕООД притежава Регистрационен документ по ЗУО, издаден от РИОСВ-Враца.

По време на проверката са представени фактури за ежемесечно почистване и извозване на отпадъчни води от млекопреработващото предприятие през 2023 г. за периода януари-май. При обход и оглед на брега на река Ботуня, граничеща с предприятието е установено, че няма заустване на отпадъчна вода към река Ботуня и видими следи по брега от такива.

***Отпадъци***

***Контрол по Закона за управление на отпадъците (обн. ДВ, бр. 53/2012г.); Наредба за определяне на реда и размера за заплащане на продуктува такса за продукти, след употребата на които се образуват масово разпространени отпадъци (обн. ДВ., бр. 53/10.06.2008 г.)***

 Фирмата пуска на пазара, стоката си опакована. За пуснатите на пазара опаковки се заплаща продуктова такса към колективна организация „Екопак България“ АД. Не е представено анекс към договора с „Екопак България“ АД. В момента на проверката е представен годишен отчет за количествата опаковки пуснати на пазара за 2021 и 2022 г. Таксата се заплаща еднократно годишно на прогнозни данни. Представени са платежни документи за заплатена продуктова такса към колективната организация за 2021 и 2022 г.

 **Резултати и заключения за съответствие на обекта с изискванията на екологичното законодателство и последващ контрол:**

 При извършената проверка е констатирано несъответствие с изискванията Закон за управление на отпадъците. Дадено е едно предписание. След изтичане срока на предписанието, ще бъде осъществен последващ контрол.